**Automobilul PREZENT și VIITOR la Salonul Auto București & Accesorii!**

**Peste 400 de modele auto, premiere naționale, noutăți 2019-2020, zeci de vehicule electrice și hibride sunt expuse și te așteaptă cu oferte de nerefuzat!**

Între **10 – 20 Octombrie** te așteptăm la **Salonul Auto București & Accesorii 2019**, evenimentul auto consacrat ce se va desfășura în **Pavilionul B2** din **Romexpo**, cât și în **zona exterioară adiacentă** pe o suprafață totală de peste 25.000 mp. Doar la SAB poți găsi într-un singur loc o gamă de peste 400 de modele de autoturisme și vehicule comerciale pentru a-l alege exact pe cel care ți se potrivește!

Sunteți invitații noștriși suntem onorați să vă avem alături de noi, ca de fiecare dată, **Joi, 10 Octombrie, ora 12.00** să marcăm împreună **deschiderea oficială și conferința de presă** a celei de a XVII-a ediții a **SAB & Accesorii 2019** ce va avea loc la intrarea **Pavilionului B2 - Romexpo**, în prezența multor oficialități și reprezentanți ai Ministerelor și Instituțiilor Partenere.

La **SAB & Accesorii 2019** vei descoperi premiere naționale, modele concept și noutățile sezonului 2019 – 2020 aparținând brandurilor: **Abarth, Alfa Romeo, BMW, Citroën, Fiat, Ford, Honda, Hyundai, Jaguar, Jeep, Kia, Land Rover, Maserati, Mazda, Mercedes, Mini, Mitsubishi, Opel, Piaggio, RAM 1500, Seat, Shelby, Skoda, Smart, SsangYong, Suzuki, Tesla, Toyota, Volvo, plus multe alte surprize.**

**"Mobilitatea la prezent și viitor"** este motto-ul SAB & Accesorii 2019, deoarece lumea mobilității acestor timpuri este mai inovatoare și mai interesantă ca oricând. Deloc întamplator, anul acesta, segmentul dedicat mobilității electrice evoluează semnificativ și va fi unul dintre punctele de atracție ale evenimentului.

Astăzi, transportul așa cum îl știam, este din nou revoluționat odată cu crearea și producerea de vehicule electrice și hibride ce devin din ce în ce mai accesibile. În cadrul acestei ediții a Salonului Auto București & Accesorii ne dorim să găsim noi soluții de mobilitate urbană și să vă propunem alternative destinate unui transport sustenabil.

**Revoluția electrică auto începe acum la Salonul Auto București & Accesorii 2019!**

**Printre modelele electrice și hibride expuse se numără:** Tesla Model 3 Standard Range Plus, EQC 400 4MATIC - primul SUV electric de la Mercedes-Benz, Jaguar I-PACE - primul SUV sportiv Jaguar complet electric, alături de modelele hibride și plug-in de la BMW, Mini, Volvo, Kia, Toyota, Honda, Hyundai, Suzuki, Ford, Mitsubishi și Jaguar.

**Lansări și evenimente conexe în cadrul Salonului Auto București & Accesorii 2019**

* **Joi, 10 Octombrie, ora 14.00, standul KIA – Lansarea Noului Kia XCeed–** primul crossover coupe compact din gama Kia care combină stilul practic al unui SUV cu manevrabilitatea și dotările unui hatchback.
* **Joi, 10 Octombrie, ora 15.00, standul SsangYong – Lansarea Noului Ssang Yong Korando,** model ce reunește experiența de 60 de ani a SsangYong Korea în fabricarea SUV-urilor și a vehiculelor cu tracțiune integrală 4x4.
* **Vineri, 11 Octombrie, începând cu ora 09:30 –** UNTRR vă invită la evenimentul **“Pachetul Mobilitate 1 a intrat în trialog. Provocări și soluții pentru transportatorii rutieri români”**, care va avea loc la Romexpo (Bd. Mărăști nr. 65-67, București), pavilion B3, sala Titulescu, în cadrul Salonului Auto București & Accesorii. La eveniment vor participa eurodeputații români membri ai Comisiei de Transport și Turism a Parlamentului European (TRAN), dar și autoritățile naționale**.** Prezentări: **Marian-Jean Marinescu – Eurodeputat**

**,Maria Grapini – Eurodeputat, Gheorghe Falcă – Eurodeputat, Clotilde Armand – Eurodeputat, Marius Alban - Consilier Afaceri Europene, Ministerul Transporturilor.**

* **Sâmbătă, 12 Octombrie, ora 11.00 – FDVDR organizează în parteneriat cu SAB & Accesorii evenimentul România ta - Conferința și Expoziția dedicată inginerului Gogu Constantinescu la împlinirea a 100 de ani de la inventarea sonicității și crearea unei noi științe: SONICITATEA**, aplicată în dezvoltarea mai multor invenții: motorul sonic, pompa sonică, ciocanul sonic și altele. Gogu Constantinescu este cel care a brevetat, în 1942, cutia automată pentru mașini.

Cu această ocazie va avea loc și o expoziție foto dedicată operei lui Gogu Constatinescu, de o valoare inestimabilă. Vor fi expuse 20 de panouri (1 m x 77 cm) cu lucrări ale sale.

* **Marți, 15 Octombrie, între orele 10.00 – 20.00, Pavilionul B2 - Bursa Locurilor De Muncă SAB - Ziua Carierei, eveniment organizat de SAB & Accesorii în parteneriat cu Inițativa Pasionaților de Autovehicule Rutiere (I.P.A.R.).** În cadrul evenimentului companiile au oportunitatea de a lansa în premieră proiecte de recrutare, de a susține workshop-uri și conferințe tematice, de a interacționa cu candidați cu studii superioare și candidați activi în căutare de oportunități de carieră. Pentru participanți, evenimentul este cadrul potrivit de a aplica la variate joburi din domeniul autovehiculelor, cu nivel de experiență diferit, atât pentru juniori, cât și pentru profesioniști și de a participa la sesiuni de consiliere în carieră și workshop-uri.
* **Marți, 15 Octombrie, între orele 10.00 – 13.00, Sala Titulescu, B3 - ACAROM** va organiza o sesiune de întâlniri B2B pe tema producției de mase plastice și componente din plastic pentru automobile fiind invitate să participe companii din domeniu.
* **Marți, 15 Octombrie, ora 13,30** - **Conferința Națională cu tema "Școala Profesională în Sistem Dual, Alternativă de Excelență pentru rezolvarea crizei forței de muncă în industria auto**", eveniment organizat în parteneriat cu Școala Fără Șomeri și avându-l ca invitat special și moderator pe Domnul Cornel Bertea Hanganu, fondator și președinte Școala Fără Șomeri, cel care a fundamentat şi construit cadrul legal pentru dezvoltarea Şcolii Profesionale în Sistem Dual în România la nivel guvernamental şi care, prin conceptul Şcoala fără Şomeri, a ajutat la dezvoltarea a peste 200 de clase de Dual. Evenimentul va avea loc în cadrul Salonului Auto București & Accesorii 2019 - Romexpo, Pavilion B3, Sala Titulescu.
* **Miercuri, 16 Octombrie – FDVDR organizează în parteneriat cu SAB & Accesorii evenimentul Wake up – Workshop ”Contribuția femeilor în domeniul auto.”** Evenimentul se va desfășura pornind de la povestea Berthei Benz, soția lui Karl Benz, care a realizat prima cursă lungă cu un automobil. Invitatele vor fi femei care fac parte din mișcarea Wake UP, însă nu excludem nici bărbații.
* **Vineri, 18 Octombrie - FDVDR organizează în parteneriat cu SAB & Accesorii evenimentul Generația noastră –** Masă rotundă cu tinerii inventatori din domeniul având ca temă automobilele electrice.
* **Sâmbătă, 19 Octombrie - Decernarea premiului BURSA SAB ”Propulsăm viitorul” - ediția a VI-a -** Ceremonia oficială de premiere a câștigătorului ediției din acest an a concursului de idei inovative BURSA SAB ”Propulsăm viitorul”.
* **19 – 20 Octombrie - #Etapa 2X - ESPL - BASS RACE - TOP DOG** organizată de DB Drag Racing România în parteneriat cu SAB & Accesorii. Campionatul National dB Drag Racing România face parte din circuitul internațional, cunoscut la nivel mondial, al Campionatului Internațional de Car Audio – db Drag Racing Association. #ETAPA2X se desfășoară pe parcursul a 2 zile după cum urmează: în data de **19 Octombrie** se vor desfășura competițiile **Bass Race** și **Top Dog**, urmând ca a 2-a zi - **20 Octombrie**, să se desfășoare concursul **ESPL**. Înscrierile se vor face între orele 10:00 – 12:00, urmând ca la orele 12:30 să se dea startul competițiilor.
* **19 – 20 Octombrie** - **GTAutoClub - International Autotest Challenge** și **ACR** te invită la etapa finală de îndemânare auto, **CUPA SAB & Accesorii 2019**! Antrenamente: sâmbătă, 19 octombrie, între orele 14.00 - 20.00. Concurs: duminică, 20 octombrie, între orele 10.30 - 17.30.

În standul **Ţiriac Auto** din cadrul SAB & Accesorii te invităm să interacționezi cu ultimele modele și să afli promoțiile mărcilor - **Ford, Hyundai, Mercedes-Benz, Land Rover, Jaguar și Mitsubishi** - pregătite special pentru acest eveniment. De asemenea, în standul Țiriac Collection, vor fi expuse modele auto de excepție produse din 1899 până în prezent, care ascund istorii fascinante sau foști proprietari celebri.

La standul **Țiriac Auto Mercedes-Benz** vor putea fi admirate noile **CLA, Clasa A Sedan, GLE** dar și modele reprezentative și “sportivele” **AMG**.

**EQC 400 4MATIC este primul SUV electric de la Mercedes-Benz**. Noul model propune fascinația deplasării electrice așa cum vă așteptați de la Mercedes-Benz: confortabil, sigur și fiabil.

**Clasa V, Clasa X, Vito și Sprinter** vor propune viziunea Mercedes-Benz pentru călătoriile în familie și incursiunile off-road, oferind soluții eficiente de transport marfă și persoane.

**Țiriac Auto** va prezenta la SAB 2019 cel mai nou model de la Ford – **Ford Puma**. Disponibil la vânzare începând cu luna decembrie a acestui an, Ford Puma este un model complet nou, din gama SUV-urilor, care îmbină designul seducător, cea mai bună capacitate a portbagajului din segment și eficiența oferită de sistemul mild-hybrid.

**Noul Ford Ranger** vine cu trei variante diferite de cabină, fiind echipat mai bine ca oricând pentru a putea călători în condiții de confort și stil.

Una din atracțiile standului Ford Țiriac Auto va fi reprezentată de **noul Ford Ranger Raptor**, cel mai “agresiv” model din gama Ranger, dezvoltat special pentru performanță off-road.

**Noul Discovery Sport -** Exteriorul reîmprospătat, conturul distinct și proporțiile echilibrate perfect, scot în evidență modelul Discovery Sport.

**Noul Range Rover Evoque -** Cu silueta sa dinamică, asemănătoare unui coupé, Range Rover Evoque este un succesor demn al modelului care a fost apreciat în lumea întreagă.

Echipamentele opționale intuitive și inovatoare ale modelului Range Rover Evoque includ Touch Pro Duo 1, ecran tactil cu diagonala de 12,3", afișaj pe parbriz și sistem audio Meridian™.

**Jaguar I-PACE - Modelul I PACE este primul SUV sportiv Jaguar complet electric**, propulsat de 2 motoare electrice acționate sincron care asigură un cuplu instantaneu de 696 Nm și o agilitate specifică modelelor sportive. Accelerația de la 0 la 100 km/h are loc în 4.8 secunde.

**Noul Hyundai Ioniq** este primul autovehicul din lume disponibil în trei variante de propulsoare electrice: Ioniq Hibrid, Ioniq Electric și Ioniq Plug-in. În standul Hyundai mai este prezent și Hyundai Elantra – model 2019.

**Noul Mitsubishi L200** este un pick-up truck care exprimă duritate, de la grila frontală până la hayon, și care face față tuturor tipurilor de teren, datorită sistemului Super Select 4WD-II.

**Noul Mitsubishi ASX** vine în întâmpinarea iubitorilor de aventură urbană, fiind un SUV suficient de mic pentru oras, dar cu un spațiu destul de mare pentru bagaje.

Anul acesta **Auto Italia** va prezenta noul **Fiat 500 X** și noua **Alfa Romeo Giulietta**.

**Noul 500X Urban** - Cucerește orașul! SUV-ul creat pentru jungla urbană de azi și...de mâine.

**Noul 500X** prezintă caracteristici moderne atât la exterior, cât și la interior interior, unde designul a fost reîmprospătat. Suv-ul are acum mai multă personalitate și o prezență impunătoare pe șosea, grație aspectului robust oferit de noile bare redesenate. Călătorește cu stil în noul 500X Urban!

**Noua Alfa Romeo Giulietta** -  Sportivitate elegantă, întotdeauna în centru atenției. Niciodată ostentativă. Interiorul te învăluie și te inițiază în plăcerea autentică a șofatului. Emoții unice îți stau la îndemână, când te afli la bordul Giuliettei MY19. ALFA D.N.A. este selectorul exclusiv Alfa Romeo, care îți permite să adaptezi distribuția și performanța Giuliettei, stilului tău de condus.

În standul **Kia** de la SAB se lanseaza **Noul Kia XCeed** primul crossover coupe compact din gama Kia, lansat exclusiv în cadrul Salonului.

**Auto Cobălcescu** aduce la Salonul Auto București & Accesorii modelele electrice și hibride de la **BMW** și **MINI**.

**SsangYong** aduce în premieră la Salonul Auto București, **Noul model KORANDO,** model lansat de coreeni în primăvara acestui an, la Salonul Auto de la GENEVA. Automobilul va fi oferit cu două opțiuni de motorizare Euro6 D de la lansare, un motor pe benzină de 1,5 litri GDI-turbo complet nou ,163 CP și un motor diesel de 1,6 litri - 136 CP. În plus, noul model KORANDO este una din cele mai sigure masini din segment, a primit deja 5 stele EURO-NCAP, fiind dotat cu nivele înalte de siguranță. La standul **SsangYong** vor fi prezente și toate modelele din gama: #SUV #4X4 #Musso PickUp -#KORANDO #REXTONG4 #TIVOLI NEW MODEL.

**Standul AVIA MOTORS din cadrul SAB 2019** vine cu mașinile tuturor mărcilor comercializate, dar și cu surprize pentru vizitatori.

**Gama SKODA prezentă la SAB 2019 cuprinde modelele:** Skoda Fabia, Skoda Scala, Skoda Octavia, Skoda Superb, Skoda Karoq, Skoda Kodiaq.

**Fanii SEAT vor descoperi în standul AVIA MOTORS modelele:** Seat Ibiza, Seat Leon, Seat Arona, Seat Ateca, Seat Tarraco.

La **SAB 2019** vor fi expuse și modelele **Piaggio Ape Classic, Piaggio Calessino, Piaggio Maxxi Pickup, Piaggio Porter Pickup.**

**Honda Trading România** aduce la Salonul Auto București & Accesorii, SUV-urile compacte: CR-V şi HR-V,C, Compact hatchback: Civic 5D, Civic TypeR, Compact Sedan: Civic 5D.

La SAB & Accesorii **AUTOVISION** prezintă sub motto-ul „**We love to ride**” cele 9 vedete ale standului ce însumează **3332 cai putere, 37400 cmc și 850000 euro.** Nu vă spunem decât că **TESLA MODEL 3 STANDARD RANGE PLUS**, **RAM 1500 LIMITED CREW CAB, SHELBY F-150 OFF ROAD TRUCK**, se află printre modelele expuse și vă invităm să le descoperiți și pe celelalte în cadrul Salonului.

În standul **DCM Design** vă așteaptă modelele: **Lamborghini Aventador, BMW i8, SLS AMG, Mercedes-Benz CL63 AMG, BMW M3, Mercedes-Benz E63 AMG, Rolls Wraith.**

La această ediţie segmentul dedicat specialiştilor din domeniul echipamentelor, pieselor şi accesoriior va avea o suprafaţă totală de 8000 mp unde peste 80 de expozanți vor expune aproximativ 1.500 mărci de echipamente, componente, accesorii și servicii din domeniul auto aftermarket.

**Partener Gold al Salonului Auto București & Accesorii: JD365 - Spălătorii auto self service**

Printre **partenerii instituționali** care ne-au fost alături în realizarea acestei ediții, găsirea celor mai bune soluții pentru transportul alternativ și creșterea nivelului de conștientizare a populației cu privire la importanța folosirii mijloacelor de transport mai puțin poluante, dorim să mulțumim Ministerului Economiei, Ministerului pentru Mediul de Afaceri Comerț și Antreprenoriat, Primăriei Municipiului București, Primăriei Sectorului 1, Primăriei Sectorului 3, Companiei Naționale de Administrare a Infrastructurii Rutiere, Departamentului pentru Situații de Urgență, ACAROM și Registrul Auto Român.

Printre **partenerii** care ne ajută în promovarea Salonului Auto București și Accesorii dorim să mulțumim Trustului Intact – Partener Media Principal, Antena 1, Antena 3, Radio ZU, Fundației Dan Voiculescu, Agerpres, Total Media News, Autovit.ro, 0-100.ro, revistelor Auto Bild, AutoExpert, Auto Test Magazin, Flote Auto, Buletinul Auto, Motor Clasic Magazine, 4x4 Adventure, Mașini și Utilaje pentru Construcții, Next Auto, Tehnică şi Tehnologie, 4tuning.ro, Anuntul.ro, Pieseauto.ro, Târgul Vitan Auto, SubTurat, 24auto.ro, GTAutoClub, Glamour Floors, Ethor Security.

**Informații SAB & Accesorii 2019:**

Locație: Pavilionul B2 şi platforma exterioară adiacentă din cadrul Centrului Expozițional Romexpo

Program vizitare:

Joi, 10 Octombrie: 12:00 - 20:00

Vineri, 11 Octombrie - Sâmbătă, 20 Octombrie, zilnic: 10:00 - 20:00

Duminică, 21 Octombrie: 10:00 - 18:00

Preț bilet: 40 lei/persoană/zi

Accesul copiilor sub 7 ani și al persoanelor cu dizabilități este gratuit.

Organizator: PREMIUM EXPO

Detalii pe www.sab.ro